TARYBOS SPRENDIMAS
2007 m. gruodžio 20 d.
iš dalies keičiantis Sprendimo 1999/70/EB dėl nacionalinių centrinių bankų išorės auditorių nuostatas dėl Central Bank of Cyprus išorės auditorių
(2007/882/EB)
EUROPOS SĄJUNGOS TARYBA,
atsižvelgdama į Protokolą dėl Europos centrinių bankų sistemos ir Europos centrinio banko statuto, pridėtą prie Europos bendrijos steigimo sutarties, ypač į jo 27.1 straipsnį,
atsižvelgdama į 2007 m. lapkričio 15 d. Europos centrinio banko rekomendaciją ECB/2007/12, skirtą Europos Sąjungos Tarybai, dėl Central Bank of Cyprus išorės auditoriaus (1),
kadangi:
(1)
Europos centrinio banko (ECB) ir Eurosistemos nacionalinių centrinių bankų sąskaitų auditą atlieka nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba.
(2)
Pagal 2007 m. liepos 10 d. Tarybos sprendimo 2007/503/EB 1 straipsnį, laikantis Sutarties dėl bendros valiutos įvedimo Kipre 2008 m. sausio 1 d. (2) 122 straipsnio 2 dalies, Kipras dabar atitinka būtinas sąlygas įvesti eurą, o Kiprui taikyta leidžianti nukrypti nuostata, nurodyta 2003 m. Stojimo akto 4 straipsnyje, turi būti panaikinta nuo 2008 m. sausio 1 d.
(3)
Pagal 2007 m. įstatymo 34(I), iš dalies keičiančio 2002 ir 2003 m. Central Bank of Cyprus įstatymus, kuris įsigalioja 2008 m. sausio 1 d., 60 skirsnio 1 dalies a punktą, Central Bank of Cyprus metinių finansinių ataskaitų auditas yra atliekamas vadovaujantis ECBS statuto 27 straipsniu.
(4)
Panaikinus Kiprui taikytą leidžiančią nukrypti nuostatą, ECB valdančioji taryba rekomendavo Tarybai patvirtinti PricewaterhouseCoopers Limited Bank of Cyprus išorės auditoriais 2008-2012 finansiniams metams.
(5)
Reikėtų vadovautis ECB valdančiosios tarybos rekomendacija ir atitinkamai iš dalies pakeisti Tarybos sprendimą 1999/70/EB (3),
NUSPRENDĖ:
1 straipsnis
Sprendimo 1999/70/EB 1 straipsnis papildomas šia dalimi:
„14. PricewaterhouseCoopers Limited patvirtinama Central Bank of Cyprus išorės auditoriais 2008-2012 finansiniams metams.“
2 straipsnis
Apie šį sprendimą pranešama ECB.
3 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje, 2007 m. gruodžio 20 d.